والله ناس وهم وهو ياجماعة المنطقة دي فضل فيها زول هناك ؟ والله الواحد يعتقد ان الجماعة ديل كلهم بي حبوباتهم وخيلانهم واعمامهم وحتى شنط الحديد كلهم فى جدة والرياض والدوحة وابو ظبي وبوركينا فاسو لاتخلو من الجمعيات وكدا .. والمصريين شاطرين جدا اكيد عملوا بحث وتقصي شديد وعلموا ان المنطقة اهلها هجروها زمان . المرق من السودان مرق والباقي موزع مابين الكلاكلة والازوزاب ( العزوزاب ) بالله حكومة وهم وسياسة مقدودة .. ايه الفائدة المرجوة من فتح طريق بري يربط بين شمال السودان الفاضي من البني ادم ,وبين عشرات الملايين من الصعايدة المغبونين على الارض الخصبة حول النيل . حتشوفوا ياأهل الشمالية بعد عشرة سنوات الحي منكم يرجع الى ارض اجداده يجد ناس حسنين وهريدي ومخيمر تملكوها وسجلوها فى الشهر العقاري المصري بالغيراط وسيكون مصير المنطقة كلها هو مصير حلفا القديمة الباعها عبود ببلاش من اجل بناء السد العالي المصري ، وحتى اليوم السيسي رئيس مصر وحسني مبارك ومحمد حسنين هيكل لايعلمون ان السودان ضحى بربع أرضه لصالح بناء السد . نحن شعب ساذج متخلف طيب لدرجة البلاهة والبلادة وليس له نظرة الا تحت اقدامه .. والدليل هو اننا قبلنا بحكم البشير وهو عسكري فاقد تربوي وعبدالرحيم محمد حسين وهو لايصلح حارس عمارة ..